Diari Oficial de la Generalitat Valenciana


Sumari del DOGV 5291, del 29-06-2006 (2006/7002)

Informació pública de la modificació de l'article 60 de les normes urbanístiques del Pla General d'Ordenació Urbana de Godelleta.
---------------------------------------------------------------------------------------------------------------------------------

### Dades del document

Número de DOGV
:   5291

Data del DOGV
:   29-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7002


Organisme emissor
:   Ajuntament de Godelleta

Tipus de document
:   Anunci

Informació pública de la modificació de l'article 60 de les normes urbanístiques del Pla General d'Ordenació Urbana de Godelleta. [2006/M7002]  
S'ha posat de manifest la necessitat i conveniència per a l'interés general de modificar l'article 60 de les normes urbanístiques del Pla General d'Ordenació Urbana de Godelleta aprovat definitivament per la Comissió Territorial d'Urbanisme el 29 de març de 1988. En la dita norma es fa una remissió al pla parcial de la zona Cumbres de Calicanto aprovat el 15 de novembre de 1969. S'establia una sèrie de condicions en relació amb l'edificabilitat, l'aclariment, la concreció i l'actualització de les quals resulten necessàries a efectes d'homogeneïtzar els mencionats criteris per a adaptar-los als nous temps.  
De conformitat amb el que disposa l'article 37.83.a), 94.1 i 101.2 de la Llei 16/2005, de 30 de desembre, Urbanística Valenciana, i article 22.2.c) de la Llei 7/1985, de 2 d'abril, Reguladora de les Bases del Règim Local.  
De conformitat amb tot això i vist el dictamen favorable de la Comissió Informativa d'Urbanisme, el Ple municipal va acordar:  
Primer  
Sotmetre a informació pública, pel termini d'un mes, per mitjà de la publicació d'anuncis en un diari d'informació general editat a la Comunitat Valenciana i en el Diari Oficial de la Generalitat, la modificació de l'article 60 de les normes urbanístiques del Pla General d'Ordenació Urbana de Godelleta aprovat definitivament per la Comissió Territorial d'Urbanisme el 29 de març de 1988, consistent a fixar en 500 metres quadrats la parcel·la mínima per a la urbanització Cumbres de Calicanto igual que l'establida per a la urbanització Calicanto, i quedarà el seu contingut del tenor següent:  
«Article 60. Condicions d'edificabilitat: la parcel·la mínima 800 metres quadrats (respectant la superfície de parcel·la mínima dels plans parcials aprovats, a excepció del pla parcial de la Urbanització Cumbres de Calicanto la parcel·la mínima de la qual queda fixada en 500 metres quadrats).»  
Segon  
Suspendre l'atorgament de les llicències d'obra i activitat que se sol·liciten amb posterioritat al present acord i que resulten afectades per la dita modificació.  
Tercer  
De conformitat amb el que establix l'article 83.2.a) de la Llei 16/2005, de 30 de desembre, Urbanística Valenciana, s'obri el període d'informació pública durant el termini d'un mes, a comptar des de l'endemà de la publicació del present acord en els diaris corresponents; l'expedient està a disposició del públic en les dependències de l'Ajuntament de Godelleta, plaça d'Espanya, número 1, en horari d'atenció al públic.  
Godelleta, 25 de maig de 2006.. L'alcalde: Miguel Tarín Arnau.